บทที่ 1

บทนำ

ที่มาและความสำคัญ

เนื่องจากในปัจจุบันนี้ประเทศของเราได้ก้าวเข้าสู่ประชาคมอาเซียนแล้ว สิ่งสำคัญที่จะทำให้ประเทศชาติพัฒนาและตามทันประชาคมอาเซียนก็คือประชากรทุกคนจะต้องสามารถสื่อสากับคนชาติอื่นให้เข้าใจ โดยใช้ภาษาอังกฤษเป็นภาษาสื่อกลางในการสื่อสาร แต่ในปัจจุบันทักษะทางภาษาอังกฤษของประชากรประเทศไทยของเราแย่มาก ทั้งที่นักเรียนส่วนใหญ่ได้รับการศึกษาแต่ทำไมทักษะต่างๆของประชากรประเทศเรายังแย่อยู่ สาเหตุหลักๆมาจากการที่นักเรียนส่วนใหญ่ไม่กล้าที่จะพูดสื่อสารกับครูชาวต่างชาติ จึงทำให้ไม่มีโอกาสที่จะได้ฝึกฝนกับชาวต่างชาติจริงๆ เลยกลัวที่จะพูดมันออกมาในสถานการณ์จริงๆ ด้วยเหตุนี่ทำให้คณะผู้จัดทำ ทำโครงงานนี้ขึ้นมา เพื่อที่จะหาสาเหตุที่ว่าทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ รวมถึงการหาแนวทางในการแก้ไขปัญหานี้ด้วย ฉะนั้นจึงทำให้คณะผู้จัดทำได้จัดทำโครงงานเรื่อง “ Why don’t we dare ? ” นี้ขึ้นมา

วัตถุประสงค์ของการศึกษา

1.เพื่อหาสาเหตุว่าทำไมนักเรียนไทยถึงไม้กล้าที่จะพูดสื่อสารกับครูชาวต่างชาติ

2.เพื่อแก้ไขปัญหาในเรื่องที่ว่าทำไมนักเรียนไทยถึงไกล้าที่จะพูดสื่อสารกับครูชาวต่างชาติ

3.เพื่อทราบผลกระทบของการี่นักเรียนไทยไม่กล้าที่จะพูดสื่อสารกับครูชาวต่างชาติ

4.เพื่อทราบบทบาทความสำคัญของการพูดภาษาอังกฤษ

ขอบเขตของการศึกษา

1.ประชากร

ประชากรที่ใช้ในการศึกษาครั้งนี้เป็นนักเรียนชั้นมัธยมศึกษาปีที่ 5 ของโรงเรียนสรตีอ่างทอง ภาคเรียนที่ 2 การศึกษา 2561

2.ตัวแปรที่ศึกษา

ตัวแปรต้น สาเหตุที่ว่าทำไมนักเรียนชั้นมัธยมศึกษาปีที่ 5 ของโรงเรียนสตรีอ่างทอง ภาคเรียนที่ 2 ปีการศึกษา 2561 ไม่กล้าที่จะพูดสื่อสารกับครูชาวต่างชาติ

ตัวแปรตาม เหตุผลที่ว่าทำไมถึงไม่กล้าที่จะพูดสื่อสารกับครูชาวต่างชาติ

3.ระยะเวลาในการศึกษา

ดำเนินการศึกษาในภาคเรียนที่ 2 ปีการศึกษา 2561 เป็นระยะเวลาทั้งสิ้น 15 สัปดาห์

ประโยชน์ที่คาดว่าจะได้รับ

1.ได้รู้สาเหตุที่แท้จริงว่าทำไมนักเรียนไทยถึงไม่กล้าที่จะพูดสื่อสารกับครูชาวต่างชาติ

2.ได้ประโยชน์จากการทำงานเป็นทีม

3.เข้าใจความสำคัญของการพูดสื่อสารภาษาอังกฤษ

4.ได้รู้วิธีการแก้ปัญหาว่าทำไมนักเรียนไทยถึงไม่กล้าที่จะพูดสื่อสารกับครูชาวต่างชาติ

5.ฝึกพัฒนากระบวนการคิด วิเคราะห์ ขั้นตอน และวิธีการแก้ปัญหาที่ถูกต้อง

บทที่ 2

เอกสารที่เกี่ยวข้อง

การศึกษาเกี่ยวกับการหาสาเหตุว่าทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ รวมถึงการหาแนวทางในการแก้ไขปัญหา คณะผู้จัดทำได้ศึกษาค้นคว้าข้อมูลและเอกสารที่เกี่ยวข้องดังนี้

1.เอกสารที่เกี่ยวข้องเกี่ยวกับการทำโครงงาน

2.เอกสารที่เกี่ยวข้องกับการคิดวิเคราะห์

3.เอกสารที่เกี่ยวข้องกับภาษาอังกฤษ

1. เอกสารที่เกี่ยวข้องกับข้องกับการทำโครงงาน

การศึกษาค้นคว้าอิสระครั้งนี้คณะผู้จัดทำได้ใช้ขั้นตอนการศึกษารูปแบบการทำโครงงานซึ่งมีรายละเอียดดังต่อไปนี้

1.1 ความหมายของโครงงาน

โครงงาน คือ งานวิจัยเล็ก ๆ สำหรับนักเรียน เป็นการแก้ปัญหา หรือข้อสงสัย หาคำตอบโดยใช้กระบวนการทางวิทยาศาสตร์ หากเนื้อหาหรือข้อสงสัยเป็นไปตามรายวิชาใด จะเรียกว่าโครงงานในรายวิชานั้น ๆ

สำหรับกระบวนการทางวิทยาศาสตร์ที่ใช้คือ เมื่อนักเรียนเกิดปัญหา นักเรียนก็ตอบปัญหาชั่วคราว ( ตั้งสมมติฐาน ) นักเรียนออกแบบการทดลอง เพื่อพิสูจน์ว่าเป็นจริงหรือไม่ ทำการทดลองหรือศึกษาค้นคว้าเพื่อสรุปผล น้าผลที่ได้ไปใช้ประโยชน์ ในการที่นักเรียนจะทำโครงงานวิชาใด นักเรียนจะต้องเป็นผู้เลือกหัวข้อที่จะศึกษาค้นคว้า ดำเนินการวางแผน ออกแบบ ประดิษฐ์ สำรวจ ทดลอง เก็บรวบรวมข้อมูล รวมทั้งการแปลผลสรุปผลและการนำเสนองานโดยตัวนักเรียนเอง อาจารย์ที่ปรึกษาเป็นเพียงผู้ดูแลให้คำปรึกษา

1.2 ประเภทของโครงงาน

โครงงานโดยทั่วไปแบ่งออกเป็น 4 ประเภท คือ

1) โครงงานประเภทสำรวจและรวบรวมข้อมูล

2) โครงงานประเภททดลอง

3) โครงงานประเภทสิ่งประดิษฐ์

4) โครงงานประเภททฤษฎี

1.3 ขั้นตอนการทำโครงงาน

ผู้ศึกษาได้นำวิธีการทำโครงงาน เพื่อใช้ในการศึกษาค้นคว้าอิสระในครั้งนี้ ซึ่งมี 6 ขั้นตอน ดังนี้

1. การเลือกหัวเรื่อง เป็นขั้นตอนแรกของการทำโครงงาน ซึ่งนักเรียนจะศึกษาข้อมูลเบื้องต้นโดยใช้การค้นพบความรู้ด้วยตนเอง ตามความสนใจ ความอยากรู้อยากเห็น ตลอดจนประสบการณ์ทั้งภายในและภายนอกห้องเรียน การทำโครงงานมีหลายประเภท แต่วิธีที่นำมาให้นักเรียนฝึกหัดทำคือการทำโครงงานแบบสำรวจและรวบรวมข้อมูล การเลือกหัวเรื่องโครงงานประเภทนี้ คือให้นักเรียนเลือกเรื่องที่สนใจ

2. การรวบรวมข้อมูลและศึกษาแหล่งเรียนรู้ ขั้นตอนนี้ เป็นการศึกษาค้นคว้าข้อมูลและเอกสารที่เกี่ยวข้องกับเรื่องที่จะทำ เป็นการกำหนดแนวคิดขอบเขตของเรื่องให้เฉพาะเจาะจงมากขึ้น เช่น สนใจทำเรื่อง การนั่งสมาธิเพิ่มเกรด นักเรียนต้องรวบรวมข้อมูลเกี่ยวกับการนั่งสมาธิเพื่อพัฒนาผลการเรียน โดยที่ครูอาจให้ความรู้และคำแนะนำในการทำโครงงานรวมถึงความรู้เรื่องการนั่งสมาธิแล้วนำข้อมูลที่ได้มาเปรียบเทียบกับข้อมูลที่มีอยู่แล้วในเอกสาร ตำราและให้นักเรียนวิเคราะห์ผลที่ได้ ซึ่งจะทำให้นักเรียนมีความรู้มากยิ่งขึ้นจนสามารถออกแบบและวางแผนการดำเนินการทำโครงงานได้อย่างเหมาะสม

3. การออกแบบการทำงาน การออกแบบคือการเขียนเค้าโครงของโครงงาน ถือว่าเป็นการกำหนดแผนงานที่นักเรียนคิดไว้ล่วงหน้าให้เป็นขั้นตอนไม่สับสน ว่าจะทำอะไร ทำกับใคร ทำไมต้องทำ จะทำเมื่อใด จะทำที่ไหน และสนใจจะทำอย่างไร แล้วเสนอต่อครูที่ปรึกษาเพื่อขอความเห็นชอบและคำแนะนำ การเขียนเค้าโครงของโครงงาน ประกอบด้วย

1) ชื่อเรื่อง

2) ชื่อผู้ทำโครงงาน

3) ชื่อที่ปรึกษาโครงงาน

4) ที่มาและความสำคัญของโครงงาน ควรอธิบายถึงเหตุผลที่เลือกท้าโครงงานนี้ และความสำคัญ

5) จุดมุ่งหมายของการศึกษาค้นคว้า

6) สมมติฐานของการศึกษาค้นคว้าเป็นคำตอบหรือคำอธิบายที่คาดไว้ล่วงหน้าซึ่งอาจจะถูกหรือไม่ก็ได้

7) วิธีดำเนินงาน เป็นส่วนที่ระบุถึงแนวทาง วิธีที่จะทำโครงงานโดยละเอียด การเขียนควรระบุวัสดุอุปกรณ์ที่ใช้ แนวทางการศึกษาค้นคว้า การออกแบบการทดลอง และการเก็บข้อมูล

8) แผนปฏิบัติงาน ส่วนใหญ่นิยมเขียนเป็นตาราง โดยระบุการดำเนินโครงงานอย่างละเอียดเป็นขั้นตอน ระบุระยะเวลาในการดำเนินกิจกรรมและผู้รับผิดชอบ

9) ผลที่คาดว่าจะได้รับ ระบุถึงประโยชน์หรือผลที่จะได้รับหลังจากสิ้นสุดการทำโครงงานนั้นๆ และระบุว่าใครได้รับประโยชน์และผลกระทบหรือมีการเปลี่ยนแปลงในเรื่องอะไร และอย่างไรทั้งเชิงคุณภาพและปริมาณ

10) เอกสารอ้างอิง เป็นการเขียนชื่อผู้แต่ง ชื่อหนังสือที่จะนำมาประกอบการค้นคว้า

4. การลงมือทำโครงงาน การลงมือทำโครงงานเป็นขั้นตอนที่ต้องลงมือปฏิบัติตามแผนงานที่ได้ออกแบบเค้าโครงที่วางไว้เพื่อให้โครงงานนั้น ๆ เป็นไปตามลำดับขั้นตอน ซึ่งแล้วแต่ว่าจะเป็นโครงงานประเภทใด อาจเป็นการเก็บข้อมูลของโครงงานแบบสำรวจ หรือการปฏิบัติการทดลอง มีขั้นตอนการศึกษา คือ

1) การเตรียมการ เป็นการเตรียมวัสดุ สถานที่ และสมุดบันทึก การทำกิจกรรม

2) การลงมือปฏิบัติ เป็นการปฏิบัติตามแผนที่วางไว้ในเค้าโครงการออกแบบ

3) การวิเคราะห์และสรุปผล เป็นการนำข้อมูลมาจัดกระทำเพื่อนำเสนออย่างเป็นระบบ

แล้วอธิบายหรือแปลความหมาย สรุปผลการวิเคราะห์ด้วยข้อความสั้น ๆ ชัดเจน

4) การอภิปรายผลและข้อเสนอแนะ เป็นการพิจารณาข้อมูลที่ได้วิเคราะห์แล้ว และนำไปหาความสัมพันธ์กับหลักการทฤษฎีหรือผลงานที่ผู้อื่นได้ศึกษาไว้แล้ว

5. การเขียนรายงาน การเขียนรายงานโครงงานเป็นวิธีสื่อความหมายที่มีประสิทธิภาพ

เพื่อให้คนอื่น ๆ เข้าใจถึงแนวความคิด วิธีดำเนินการศึกษาค้นคว้าข้อมูล ผลที่ได้ ตลอดจนข้อสรุปและข้อเสนอแนะต่าง ๆ เกี่ยวกับโครงงาน ควรใช้ภาษาที่อ่านแล้วเข้าใจง่าย ชัดเจน สั้น ๆ และตรงไปตรงมาโดยให้ครอบคลุมหัวข้อ การเขียนรายงาน มีส่วนประกอบดังนี้

5.1 ส่วนนำเป็นการให้ข้อมูลเกี่ยวกับโครงงานนั้น ซึ่งประกอบด้วย

1) ปกนอก มีชื่อโครงงาน ชื่อคณะที่ทำ ชื่อที่ปรึกษา ชื่อโรงเรียน

2) ปกรองจะเหมือนกับปกนอก

3) กิตติกรรมประกาศเป็นการเขียนคำขอบคุณผู้ที่เกี่ยวข้อง

4) บทคัดย่อ เป็นการสรุปอย่างย่อ ๆ อธิบายถึงที่มาและความสำคัญของโครงงาน วัตถุประสงค์ วิธีดำเนินการและผลที่ได้ตลอดจนข้อสรุปต่าง ๆ

5) คำนำ

6) สารบัญ

5.2 บทที่ 1 บทนำ ประกอบด้วย

1) ที่มาและความสำคัญของโครงงาน

2) จุดมุ่งหมายของการศึกษาค้นคว้า

3) ตัวแปรต่าง ๆ หรือการควบคุมตัวแปร

4) ขอบเขตของการศึกษาค้นคว้า

5) นิยามศัพท์หรือข้อตกลงเบื้องต้น

6) สถานที่ทำการศึกษา

5.3 บทที่ 2 เอกสารที่เกี่ยวข้องเป็นการศึกษาเอกสาร หรือตำรา หลักการ ทฤษฎีหรือวิธีการศึกษาค้นคว้าที่สอดคล้องกับหัวเรื่องที่จะทำโครงงาน และต้องมีการเขียนอ้างอิงแทรกไว้ในเนื้อหาที่กล่าวถึงเพื่อแสดงถึงแหล่งที่ค้นคว้า

5.4 บทที่ 3 วิธีดำเนินการ ประกอบด้วย

1) วิธีที่ใช้ในการศึกษาโครงงาน

2) แหล่งข้อมูล ได้แก่ ประชากร กลุ่มตัวอย่าง

3) วิธีเก็บรวบรวมข้อมูล

4) เครื่องมือที่ใช้ในการศึกษาหรือเก็บข้อมูล

5) สถิติที่ใช้ในการวิเคราะห์ข้อมูล

5.5 บทที่ 4 ผลการศึกษาค้นคว้า เป็นการนำเสนอข้อมูลที่จดบันทึกรวบรวมไว้จากการศึกษาค้นคว้ารวมทั้งเสนอผลการวิเคราะห์ข้อมูล ซึ่งข้อมูลที่ได้มี 2 รูปแบบได้แก่ ข้อมูลเชิงปริมาณและข้อมูลเชิงคุณภาพ

5.6 บทที่ 5 สรุป อภิปรายผล และข้อเสนอแนะ การสรุปผลของการศึกษาควรเขียนตามจุดมุ่งหมายที่วางไว้ การอภิปรายผลเป็นการอ้างอิงหลักการ ทฤษฎี หรือผลงานที่ผู้อื่นศึกษาแล้วว่าสัมพันธ์สอดคล้อง หรือขัดแย้งกับการศึกษาค้นคว้าครั้งนี้ อย่างไร และข้อเสนอแนะ คือ การเสนอแนะสิ่งที่น่าจะศึกษาเพิ่มเติมและปรับปรุงแก้ไข ซึ่งเป็นประโยชน์ต่อผู้ที่จะศึกษาในเรื่องลักษณะเดียวกันต่อไป

5.7 เอกสารอ้างอิงหรือบรรณานุกรม เป็นการเขียนชื่อผู้แต่ง ชื่อหนังสือ ที่นำมาประกอบการค้นคว้าเรียงลำดับการเขียนตามลำดับตัวอักษร ตามพจนานุกรมฉบับราชบัณฑิตยสถาน

ถ้ามากกว่า 5 เล่มให้ใช้คำว่าบรรณานุกรม

6. การนำเสนอโครงงานและประเมินผล ขั้นตอนนี้ เป็นขั้นตอนสุดท้าย คือการนำเสนอผลงานโครงงานทั้งหมดให้ผู้อื่นได้ทราบ เป็นขั้นตอนที่สะท้อนการทำงานของนักเรียน ความรู้ ความเข้าใจเกี่ยวกับเรื่องที่ทำ และการตอบข้อซักถาม บุคลิกท่าทาง การแสดงผลงานอาจจัดในรูปแบบนิทรรศการ รายงานปากเปล่าหน้าชั้นเรียน

1.4 ประโยชน์ของการเรียนรู้แบบโครงงาน

การทำโครงงานมีประโยชน์ต่อผู้เรียนคือ ผู้เรียนได้เรียนรู้ด้วยตนเอง เริ่มตั้งแต่การเลือกหัวข้อเรื่อง การเลือกวิธีการเรียนรู้ แหล่งเรียนรู้ กระบวนการเรียนรู้ เป็นขั้นตอน ผู้เรียนได้มีวิถีชีวิตประชาธิปไตย คือมีกายอมรับฟังความคิดเห็นผู้อื่น ให้เกียรติซึ่งกันและกัน ช่วยเหลือกัน เอื้ออาทรกัน มีเหตุผล มีการแสดงความคิดเห็น ได้ฝึกภาวะผู้นำและผู้ตาม มีความเท่าเทียมกันในการแสดงออกและมีความสำคัญเท่าเทียมกัน ได้ฝึกความรับผิดชอบ มีนิสัยรักการทำงานและสามารถทำงานร่วมกับผู้อื่นได้ มีการแลกเปลี่ยนความรู้และประสบการณ์ซึ่งกันและกัน ซึ่งสามารถนำไปใช้ในสถานการณ์อื่นหรือในชีวิตจริงได้

2. เอกสารที่เกี่ยวข้องกับการคิดวิเคราะห์

การศึกษาค้นคว้าอิสระในครั้งนี้ ผู้ศึกษาได้ใช้กระบวนการคิดวิเคราะห์ ซึ่งมีกระบวน

การ 5 ขั้นตอนดังนี้

ขั้นที่ 1 กำหนดสิ่งที่ต้องการวิเคราะห์ เป็นการกำหนดวัตถุสิ่งของ เรื่องราว หรือเหตุการณ์ต่าง ๆ ขึ้นมาเพื่อเป็นต้นเรื่อง ที่จะใช้วิเคราะห์ เช่น พืช บทความ เรื่องราวเหตุการณ์ หรือสถานการณ์จากข่าว

เป็นต้น

ขั้นที่ 2 กำหนดปัญหาหรือวัตถุประสงค์ เป็นการกำหนดประเด็นข้อสงสัยจากปัญหาของสิ่งที่ต้องการวิเคราะห์ซึ่งอาจจะกำหนดเป็นคำถามหรือวัตถุประสงค์ของการวิเคราะห์เพื่อค้นหาความจริง สาเหตุหรือความสำคัญ เช่น ภาพนี้ บทความนี้ ต้องการสื่ออะไรที่สำคัญที่สุด

ขั้นที่ 3 กำหนดหลักการหรือกฎเกณฑ์ เป็นการกำหนดข้อกำหนดสำหรับใช้แยกส่วนประกอบของสิ่งที่กำหนดให้ เช่น เกณฑ์ในการจำแนกสิ่งที่มีความเหมือนหรือแตกต่างกันหลักเกณฑ์ในการหาลักษณะความสัมพันธ์เชิงเหตุผล

ขั้นที่ 4 พิจารณาแยกแยะ เป็นการพินิจ พิเคราะห์ ทำการแยกแยะ กระจายสิ่งที่กำหนดให้ออกเป็นส่วน ๆ โดยใช้เทคนิคคำถาม 5 W 1 H ประกอบด้วย

What (อะไร) Where (ที่ไหน) When (เมื่อไร) Why (ทำไม) Who (ใคร) How (อย่างไร)

ขั้นที่ 5 สรุปคำตอบ เป็นการรวบรวมประเด็นที่สำคัญเพื่อหาข้อสรุปเป็นคำตอบ หรือตอบปัญหา

สิ่งที่กำหนดให้

เทคนิคการคิดวิเคราะห์อย่างง่ายที่นิยมใช้ คือ 5W 1H

1. What (อะไร) ปัญหาหรือสาเหตุที่เกิดขึ้น เช่น เกิดอะไรขึ้นบ้าง มีอะไรเกี่ยวข้อง

กับเหตุการณ์นี้ หลักฐานที่สำคัญที่สุด คืออะไร

2. Where (ที่ไหน) สถานที่สำคัญ ตำแหน่งที่เกิดเหตุ เช่นเรื่องนี้เกิดขึ้นที่ไหน เหตุการณ์นี้ น่าจะเกิดขึ้นที่ใดมากที่สุด

3. When (เมื่อไร) เวลาที่เกิดขึ้นในเหตุการณ์นั้น เช่นเหตุการณ์นั้นน่าจะเกิดขึ้นเมื่อไร เวลาใดบ้างที่สถานการณ์เช่นนี้ จะเกิดขึ้น

4. Why (ทำไม) สาเหตุที่ทำให้เกิดขึ้น เช่นเหตุใดต้องเป็นสถานที่นี้ ท้าไมจึงเกิดเรื่องเช่นนี้

5. Who (ใคร) บุคคลสำคัญที่เกี่ยวข้องที่จะได้รับผลกระทบทั้งด้านบวกและด้านลบ เช่น ใครน่าจะอยู่ในเหตุการณ์นี้บ้าง ใครน่าจะเป็นคนที่ทำให้เกิดสถานการณ์นี้มากที่สุด จากเหตุการณ์นี้ ใครได้ประโยชน์ ใครเสียประโยชน์

6. How (อย่างไร) รายละเอียดของสิ่งที่เกิดขึ้น และกำลังจะเกิดขึ้นมีความเป็นไปได้ในลักษณะใด เช่น เหตุการณ์นี้เกิดขึ้นได้อย่างไร เราจะมีส่วนร่วมแก้ปัญหานี้ ได้อย่างไร

3.เอกสารที่เกี่ยวข้องกับภาษาอังกฤษ

ภาษาอังกฤษ เป็นภาษาในกลุ่มภาษาเจอร์แมนิกตะวันตกที่ใช้ครั้งแรกในอังกฤษสมัยต้นยุคกลาง และปัจจุบันเป็นภาษาที่ใช้กันแพร่หลายที่สุดในโลก ประชากรส่วนใหญ่ในหลายประเทศ รวมทั้ง สหราชอาณาจักร สหรัฐอเมริกา แคนาดา ออสเตรเลีย ไอร์แลนด์ นิวซีแลนด์ และประเทศในแคริบเบียน พูดภาษาอังกฤษเป็นภาษาที่หนึ่ง ภาษาอังกฤษเป็นภาษาแม่ที่มีผู้พูดมากที่สุดเป็นอันดับสามของโลก รองจากภาษาจีนกลางและภาษาสเปน มักมีผู้เรียนภาษาอังกฤษเป็นภาษาที่สองอย่างกว้างขวาง และภาษาอังกฤษเป็นภาษาราชการของสหภาพยุโรป หลายประเทศเครือจักรภพแห่งชาติ และสหประชาชาติ ตลอดจนองค์การระดับโลกหลายองค์การ

ภาษาอังกฤษเจริญขึ้นในราชอาณาจักรแองโกล-แซ็กซอนอังกฤษ และบริเวณสกอตแลนด์ตะวันออกเฉียงใต้ในปัจจุบัน หลังอิทธิพลอย่างกว้างขวางของบริเตนใหญ่และสหราชอาณาจักรตั้งแต่คริสต์ศตวรรษที่ 17 จนถึงกลางคริสต์ศตวรรษที่ 20 ผ่านจักรวรรดิอังกฤษ และรวมสหรัฐอเมริกาด้วยตั้งแต่กลางคริสต์

ศตวรรษที่ 20 ภาษาอังกฤษได้แพร่หลายทั่วโลก กลายเป็นภาษาชั้นนำของวจนิพนธ์ระหว่างประเทศและเป็นภาษากลางในหลายภูมิภาค

ในประวัติศาสตร์ ภาษาอังกฤษกำเนิดจากการรวมภาษาถิ่นหลายภาษาที่สัมพันธ์อย่างใกล้ชิด ซึ่งปัจจุบันเรียกรวมว่า ภาษาอังกฤษเก่า ซึ่งผู้ตั้งนิคมนำมายังฝั่งตะวันออกของบริเตนใหญ่เมื่อคริสต์ศตวรรษที่5 คำในภาษาอังกฤษจำนวนมากสร้างขึ้นบนพื้นฐานรากศัพท์ภาษาละติน เพราะภาษาละตินบางรูปแบบเป็นภาษากลางของคริสตจักรและชีวิตปัญญาชนยุโรป ภาษาอังกฤษยังได้รับอิทธิพลเพิ่มจากภาษานอร์สเก่าเพราะการบุกครองของไวกิ้งในคริสต์ศตวรรษที่ 9 และ 10

การพิชิตอังกฤษของชาวนอร์มันในคริสต์ศตวรรษที่ 11 ทำให้ภาษาอังกฤษยืมคำมาจากภาษานอร์มันอย่างมาก และสัญนิยมคำศัพท์และการสะกดเริ่มให้ลักษณะความสัมพันธ์ใกล้ชิดกับกลุ่มภาษาโรมานซ์แก่ภาษาที่ต่อมากลายเป็นภาษาอังกฤษกลาง การเลื่อนสระครั้งใหญ่ (Great Vowel Shift) ซึ่งเริ่มขึ้นทางตอนใต้ของอังกฤษในคริสต์ศตวรรษที่ 15 เป็นหนึ่งในเหตุการณ์ประวัติศาสตร์ซึ่งเป็นเครื่องหมายของการกำเนิดของภาษาอังกฤษใหม่จากภาษาอังกฤษกลาง

เนื่องจากการกลมกลืนคำจากภาษาอื่นมากมายตลอดประวัติศาสตร์ ภาษาอังกฤษใหม่จึงมีคำศัพท์ใหญ่มาก โดยมีการสะกดที่ซับซ้อนและไม่สม่ำเสมอ โดยเฉพาะอย่างยิ่งสระ ภาษาอังกฤษใหม่ไม่เพียงแต่กลมกลืนคำจากภาษาอื่นของยุโรปเท่านั้น แต่ยังรวมภาษาอื่นทั่วโลกด้วย พจนานุกรมภาษาอังกฤษ ฉบับออกซฟอร์ดแสดงรายการคำไว้กว่า 250,000 คำ ซึ่งยังไม่รวมศัพท์เทคนิค วิทยาศาสตร์และสแลง

ปัจจุบันในประเทศไทยมีการศึกษาภาษาอังกฤษ ตั้งแต่ชั้นอนุบาลแต่ทำไมเด็กนักเรียนถึงไม่กล้าพูดสื่อสารภาษาอังกฤษกับเจ้าของภาษาได้

ดัชนีทักษะการใช้ภาษาอังกฤษนานาชาติชี้ความสามารถในการใช้ภาษาอังกฤษของคนไทยยังคง "ย่ำแย่" และอยู่ในระดับเดิมเป็นเวลาถึง 8 ปีซ้อน ด้านผู้เชี่ยวชาญระบุ ความล้มเหลวมาจากการเรียนภาษาอังกฤษยังเน้นการท่องจำเป็นหลัก ในรายงานประจำปี 2561 ของสำนักงานจัดอันดับทักษะการใช้ภาษาอังกฤษ หรือ Education First (EF) ที่มีสำนักงานใหญ่ในสวิตเซอร์แลนด์ ซึ่งออกมาเมื่อวันที่ 30 ตุลาคมที่ผ่าน มาระบุว่าไทยอยู่ในอันดับ 64 จาก 88 ประเทศทั่วโลกที่ไม่ได้ใช้อังกฤษเป็นภาษาหลัก และได้คะแนนเพียง 48.54 จาก 100 คะแนน

คะแนนทักษะภาษาอังกฤษประเทศอาเซียนปี 2018 เมื่อเทียบกับประเทศในอาเซียนแล้ว ไทยได้คะแนนในอันดับที่ 6 จาก 8 ประเทศในอาเซียนที่ทำการสำรวจ เรียงตามลำดับดังนี้คือ สิงคโปร์ ฟิลิปปินส์ มาเลเซีย เวียดนาม อินโดนีเซีย ไทย เมียนมาร์ และ กัมพูชา ผลจากคะแนนสอบจะนำมาจัดหมวดหมู่เป็น 5 ระดับคือสูงมาก สูง ปานกลาง ต่ำ ต่ำมาก คะแนนของไทยนั้นถูกจัดอยู่ในระดับ "ต่ำ" ซึ่งไทยคงอยู่ในระดับนี้ตั้งแต่ EF ออกรายงานฉบับแรกในปี 2554

บทที่ 3

วิธีการดำเนินงาน

1.สถานที่และระยะเวลาในการศึกษาค้นคว้า

โครงงานสำรวจเรื่อง “ why don’t we dare? ” ได้ทำการสำรวจที่ โรงเรียนสตรีอ่างทอง จังหวัดอ่างทอง ภาคเรียนที่ 2 ปีการศึกษา 2561 สำรวจจากกลุ่มตัวอย่างจำนวน 100 คน

2. วัสดุอุปกรณ์ที่ใช้ในการสำรวจ

2.1 แบบสอบถาม 100 แผ่น

2.2. ปากกา

3.วิธีการเลือกกลุ่มตัวอย่าง

การเลือกกลุ่มตัวอย่างแบบบังเอิญ (Accidental sampling) เป็นการเลือกกลุ่มตัวอย่างเพื่อให้ได้จำนวนตามต้องการโดยไม่มีหลักเกณฑ์ กลุ่มตัวอย่างจะเป็นใครก็ได้ที่สามารถให้ข้อมูลได้

4. วิธีการสำรวจ

4.1 ออกแบบแบบสอบถามเกี่ยวกับสาเหตุที่ว่า ทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ

4.2 ระบุสาเหตุที่ ว่าทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ

4.3 เมื่อออกแบบแบบสอบถามเสร็จก็เริ่มนำไปสำรวจกลุ่มตัวอย่างจากนักเรียนระดับชั้นมัธยมศึกษาปีที่ 5 เป็นจำนวน100 คน

4.4 เก็บรวบรวมแบบสอบถามของนักเรียน

4.5 สรุปจำนวนสาเหตุที่ว่าทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ

4.6 นำข้อมูลที่ได้แสดงออกมาเป็นตารางแสดงผล

5.รูปแบบของตารางสำรวจ

แบบประเมินสาเหตุที่ว่า

ทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ

โรงเรียนสตรีอ่างทอง

สถานะ □ นักเรียน

เพศ □ ชาย □ หญิง

ชั้นมัธยมศึกษาปีที่ 5 ห้อง □ 1 □2 □3 □4 □5 □6 □ 7 □8 □9 □10 □11 □12

|  |  |  |  |  |  |  |
| --- | --- | --- | --- | --- | --- | --- |
| สาเหตุที่ว่า  ทำไมนักเรียนส่วนใหญ่ถึงไม่กล้าที่จะพูดสื่อสารกับครูชาวต่างชาติ | ระดับความคิดเห็น | | | | | |
| มากที่สุด  (5) | มาก  (4) | | ปานกลาง  (3) | น้อย  (2) | น้อยที่สุด  (1) |
| 1.กลัวที่จะพูดสื่อสารผิด |  |  |  | |  |  |
| 2.อาย |  |  |  | |  |  |
| 3.ไม่มีความมั่นใจในตนเอง |  |  |  | |  |  |
| 4.ขาดการฝึกฝน |  |  |  | |  |  |
| 5.ครูผู้สอนพูดไวเกินไป |  |  |  | |  |  |
| 6.เมื่อในห้องเรียนไม่มีคนพูดออกมาก็จะไม่พูดออกมาด้วย |  |  |  | |  |  |
| 7.ไม่สนใจ |  |  |  | |  |  |
| 8.ไม่ใช่ภาษาพ่อ ภาษาแม่ |  |  |  | |  |  |